EkBass/fiwiki-20250220-pages-articles huggingface dataset:
Barbe-Q-Barbies

Barbe-Q-Barbies on suomalainen Helsingistä kotoisin oleva vuonna 2002 perustettu rock-musiikkia soittava yhtye. Se on julkaissut neljä täyspitkää albumia: All Over You (2010), Breaking All the Rules (2013) Driven (2015) ja Borrowed Time (2019). Yhtye on esiintynyt Suomen lisäksi Espanjassa, Britanniassa, Norjassa ja Virossa sekä lämmitellyt bändejä kuten W.A.S.P. ja New York Dolls. Syyskuussa 2013 Barbe-Q-Barbies esiintyi yhdessä brittiläisen Girlschoolin kanssa Helsingin Nosturissa. Yhtye osallistui vuoden 2016 Uuden Musiikin Kilpailuun kappaleella "Let Me Out". Kappale pääsi kisan finaaliin, jossa sijoittui neljänneksi. == Jäsenet == === Nykyinen kokoonpano === * Laura – laulu (2023- ) * Heidi – kitara (2018–) * Ekkis – kitara * Minttu – basso * Niina – rummut === Entiset jäsenet === * Kaisa – Kitara (2002–2018) * Katja – Basso (2002–2011) * Niki. — Laulu. (2002—2023) == Diskografia == === Studioalbumit === * * * * == Lähteet == == Aiheesta muualla == * Yhtyeen verkkosivut * Laurikainen, Kata: Barbe-Q-Barbies on tosissaan maailmanvalloituksen kanssa Rytmi.com. Luokka:Suomalaiset rockyhtyeet
Väistämisvelvollisuus

Väistämisvelvollisuus on velvollisuus, jonka mukaan ajoneuvon kuljettajan pitää antaa tietä toiselle tienkäyttäjälle. Risteyksissä ja liittymissä väistämisvelvollisuus ilmoitetaan usein niin Suomessa kuin monissa muissakin maissa kärkikolmioksi kutsutulla liikennemerkillä tai stop-merkillä. Kärkikolmiolla on kansainvälisen standardin mukaan punaiset reunat ja useimmissa maissa valkoinen pohja, mutta esimerkiksi Suomessa ja Ruotsissa pohjaväri on keltainen. Joissakin maissa kärkikolmion keskellä on väistämisvelvollisuudesta kertova teksti. == Väistämisvelvollisuus Suomen tieliikenteessä == Väistämisvelvollisuus ja sen ilmaisemiseen käytettävät liikennemerkit on määritetty tieliikennelaissa . Tieliikennelain mukaisia väistämisvelvollisuuden osoittavia liikennemerkkejä on kolme: Suomessa väistämisvelvollisuus risteyksessä ilmoitetaan puhutussa kielessä kärkikolmioksi kutsutulla liikennemerkillä B5 Väistämisvelvollisuus risteyksessä -liikennemerkillä, puhutussa kielessä STOP-merkiksi kutsutulla B6 Pakollinen pysäyttäminen -liikennemerkillä tai B7 Väistämisvelvollisuus pyöräilijän tienylityspaikassa -merkillä. Jos väistämisvelvollisuutta osoittavaa liikennemerkkiä ei risteyksessä ole, pitää ajoneuvonkuljettajan aina väistää samanaikaisesti oikealta tulevaa ajoneuvoa (24 §) ja raitiovaunua riippumatta sen lähestymissuunnasta (11 §). Kiihdytyskaistalta moottoritielle saapuvan kuljettajan pitää väistää moottoritiellä liikkuvia ajoneuvoja (59 §). Tästä ilmoitetaan yleensä liikennemerkillä. Kiertoliittymään saapuvalle ajoneuvolle osoitetaan merkillä B5 väistämisvelvollisuus. Tästä ilmoitetaan aina liikennemerkillä, sillä väistämisvelvollisuutta tässä tilanteessa ei ole mainittu tieliikennelaissa vaan kyseessä on vakiintunut liikenteenohjaustapa. Yksityisalueelta tai pihamaalta tulevalla on aina väistämisvelvollisuus tulosuunnasta riippumatta (24 §). Suojatiellä kulkevia tai sille astumassa olevia jalankulkijoita pitää väistää ja heille pitää antaa esteetön kulku (24 §). Pysäkiltä lähtevää linja-autoa pitää väistää, mikäli tien nopeusrajoitus on 60 km/h tai alempi (26 §). == Lähteet == == Aiheesta muualla == Luokka:Tieliikenne Luokka:Liikennesuunnittelu de:Vorfahrtsregel#§ 8 Vorfahrt
Luettelo Vietnamin sotaan osallistuneista suomalaisista

Tämä on luettelo Vietnamin sotaan osallistuneista Suomen kansalaisista. == Indokiinan sotaan 1946–1954 osallistuneet == *Simo Simola (Ranskan armeija) *Harry Lehtonen (Ranskan armeija) *Raimo Ahti *Leo Vilkki == Vietnamin sotaan 1964–1975 osallistuneet (Yhdysvaltojen puolella) == *Antero Aakkula *Vesa Alakulppi *Antero Havola *Pekka Hirvonen *Seppo Hurme *Markku Kanervikkoaho *Kalle Keränen *Aito Keravuori *Jouni Kerävuori *Juhani Kerävuori *Matti Kosonen (Yhdysvaltojen ilmavoimat) *Jussi Lyyrikäinen *Erkki Nevatie *Timo Pesonen *Lauri Törni (Yhdysvaltain armeija) *Väinö Välimaa (Kutsumanimi Gregor Weaver) == Lähteet == Vietnamin sota Luokka:Vietnamin sota
Niilo Toppila

Niilo Johannes Toppila (27. syyskuuta 1917 Tampere – 24. marraskuuta 1941 Itä- Karjala) oli suomalainen urheilija, joka menestyi varsinkin mäkihypyssä ja pesäpallossa.Arponen, ym., s. 247–248 Toppila sijoittui epävirallisissa Cortina d'Ampezzon MM-hiihdoissa 1941 mäkihypyssä seitsemänneksi. Kolme vuotta aiemmin Lahden MM-kilpailujen mäkikisassa hän kaatui molemmat hyppynsä. Jyväskyläläinen Toppila voitti mäkihypyn Suomen-mestaruuden vuosina 1938 ja 1939 sekä saavutti SM-hopeaa vuosina 1936 ja 1937. Hän voitti Ounasvaaran kilpailun vuonna 1941. Alppihiihtäjänä Toppila saavutti pujottelussa SM-hopeaa vuonna 1938 ja sijoittui samana vuonna SM-kisojen syöksylaskussa neljänneksi. Pesäpalloilijana hän pelasi Itä–Länsi-ottelussa vuosina 1938–1940. Kaukopartiomies Toppila kaatui Itä-Karjalassa marraskuussa 1941. == Saavutukset == === Pesäpalloilijana === * 3 Itä-Länsi-ottelua: 1938–1940 == Lähteet == * === Viitteet === Luokka:Suomalaiset mäkihyppääjät Luokka:Suomalaiset alppihiihtäjät Luokka:Suomalaiset pesäpalloilijat Luokka:Suomalaiset toisessa maailmansodassa kaatuneet Luokka:Vuonna 1917 syntyneet Luokka:Vuonna 1941 kuolleet
Veikko Salmenranta

Veikko Salmenranta (9. tammikuuta 1927 Kuhmoinen – 25. kesäkuuta 2000 Asikkala)Asikkalan seurakunta, Veikko Salmenranta, Asikkalan hautausmaa, osasto 1, hauta 162-163, viitattu 2021-07-26 oli suomalainen mäkihyppääjä, joka menestyi 1950-luvulla.Arponen, ym., s. 24 Salmenranta oli Falunin MM- kilpailuissa 1954 mäkihypyssä ensimmäisen kierroksen jälkeen toisena mutta kaatui toisen hyppynsä ja sijoittui lopputuloksissa 42:nneksi. Seuratasolla hän edusti Lahden Hiihtoseuraa ja voitti Suomen-mestaruuden vuonna 1951 sekä Puijon kilpailun vuonna 1955. Salpausselän Kisoissa hän sijoittui toiseksi vuonna 1953, kuten myös Moskovassa vuonna 1954. == Lähteet == * ===Viitteet=== Luokka:Suomalaiset mäkihyppääjät Luokka:Vuonna 1927 syntyneet Luokka:Vuonna 2000 kuolleet
Iho jossa elän

Iho jossa elän () on vuonna 2011 ensi-iltansa saanut espanjalainen jännityselokuva, jonka on ohjannut ja käsikirjoittanut Pedro Almodóvar. Elokvan pääosissa ovat Antonio Banderas, Elena Anaya, Marisa Paredes, Jan Cornet ja Roberto Álamo. Elokuva kertoo uutta keinoihoa kehittelevästä plastiikkakirurgista, joka pitää kodissaan vankina ja koehenkilönä nuorta naista. Elokuva pohjautuu löyhästi ranskalaisen kirjailija Thierry Jonquet'n romaaniin Mygale. Iho jossa elän sai maailmanensi-iltansa Cannesin elokuvajuhlilla 19. toukokuuta 2011, jossa se kilpaili Kultaisesta palmusta. Elokuva palkittiin parhaan vieraskielisen elokuvan Bafta-palkinnolla vuoden 2012 gaalassa. Se oli myös ehdolla parhaan vieraskielisen elokuvan Golden Globe -palkintoon. == Rooleissa == == Lähteet == == Aiheesta muualla == * Virallinen sivusto * * * === Arvostelut === * * Hannu Björkbacka: Iho jossa elän. DVD-Opas 16.11.2012 Luokka:Vuoden 2011 espanjalaiset elokuvat Luokka:Espanjalaiset draamaelokuvat Luokka:Espanjalaiset kauhuelokuvat Luokka:Psykologiset jännityselokuvat Luokka:Romaaneihin perustuvat elokuvat Luokka:Pedro Almodóvarin ohjaamat elokuvat Luokka:Elokuvat kehonvaihdosta Luokka:Homoseksuaalisuus taiteessa Luokka:BAFTA Film Award -palkitut elokuvat
Juhani Ruotsalainen

Kari Eemil Juhani Ruotsalainen (1. huhtikuuta 1948 Iisalmi – 26. lokakuuta 2015)Kari Eemil Juhani Ruotsalainen, Hollolan hautausmaa (uurnahauta), Hollola (tuhkattu Lahdessa), Lahden seurakuntayhtymä, viitattu 7.1.2025 oli suomalainen mäkihyppääjä. Hän kuului Suomen maajoukkueeseen 1960-luvun lopulla ja 1970-luvun alkupuolella.Arponen, ym., s. 245–246 Ruotsalainen sijoittui 19-vuotiaana Grenoblen olympialaisissa 1968 normaalimäessä 39:nneksi ja suurmäessä 50:nneksi. Falunin MM-kilpailuissa 1974 hän oli suurmäessä 30:s. Ensimmäisissä lentomäen MM-kilpailuissa Planicassa 1972 hän lensi harjoituskierroksella 162 metriä pitkän hypyn rikkoen Tauno Luiron 21 vuotta vanhan Suomen-ennätyksen ja jääden Manfred Wolfin maailmanennätyksestä vain kolme metriä. Varsinaisessa MM-kilpailussa hän sijoittui neljänneksi ja seuraavana vuonna 29:nneksi. Vuonna 1967 hän voitti Sveitsin mäkiviikon ja sijoittui Grenoblen esiolympialaisissa neljänneksi. Puijon Hiihtoseuraa ja Lahden Hiihtoseuraa urallaan edustanut Ruotsalainen saavutti SM-kisojen henkilökohtaisissa kilpailuissa kaksi hopeaa ja yhden pronssin. Hän voitti Rukan kilpailun vuosina 1969, 1970 ja 1973. Nuorten sarjan kilpailun hän voitti Salpausselällä vuonna 1966 ja Holmenkollenilla vuonna 1968. == Lähteet == * === Viitteet === Luokka:Suomalaiset mäkihyppääjät Luokka:Vuonna 1948 syntyneet Luokka:Vuonna 2015 kuolleet
Markku Reijonen

Markku Reijonen (s. 30. elokuuta 1952 Jyväskylä) on suomalainen uransa lopettanut mäkihyppääjä.Arponen, ym., s. 245 Reijonen sijoittui lentomäen MM- kilpailuissa Oberstdorfissa 1981 neljänneksi päästyään pisimmällä hypyllään 159 metriä. Maailmanmestaruuden voitti hänen maanmiehensä Jari Puikkonen. Reijonen edusti seuratasolla Jyväskylän Hiihtoseuraa ja voitti joukkuemäen Suomen-mestaruuden vuonna 1982. Samana vuonna hän sijoittui henkilökohtaisessa suurmäen SM-kilpailussa kuudenneksi. Salpausselän Kisoissa hän sijoittui kuudenneksi vuonna 1979. == Lähteet == * === Viitteet === Luokka:Suomalaiset mäkihyppääjät Luokka:Vuonna 1952 syntyneet Luokka:Elävät henkilöt
Jyväskylän Hiihtoseura

Jyväskylän Hiihtoseura r.y. (JHS) on vuonna 1945 perustettu suomalainen talviurheiluseura, jonka kotipaikka on Jyväskylä. Sen lajivalikoimaan kuuluvat hiihto, mäkihyppy, yhdistetty, alppihiihto, lumilautailu ja ampumahiihto.Yhdistys | Jyväskylän Hiihtoseura ry (jhs.fi) Seuran tunnettuja urheilijoita ovat olleet muun muassa olympiavoittajat Matti Nykänen, Jani Soininen ja Samppa Lajunen. == Lähteet == == Aiheesta muualla == * Seuran kotisivut Luokka:Suomalaiset hiihtoseurat Luokka:Jyväskyläläiset urheiluseurat
Erkki Rajala

Erkki Kalervo Rajala (12. maaliskuuta 1923 Orimattila – 5. joulukuuta 1977 Lahti) oli suomalainen mäkihyppääjä.Arponen, ym., s. 243–244 Rajala kilpaili mäkihypyssä Sankt Moritzin olympialaisissa 1948 mutta joutui jättämään kisan kesken ensimmäisen kierroksen jälkeen välinerikon vuoksi. Vuonna 1950 Lahden Hiihtoseuraa edustanut Rajala voitti Salpausselän kilpailun sekä sijoittui Ounasvaaralla toiseksi ja Garmisch-Partenkirchenissä kolmanneksi. Seuraavana vuonna hän sijoittui Sveitsin mäkiviikolla viidenneksi. Uransa pisimmän hypyn, 104 metriä, hän hyppäsi Oberstdorfissa 1952. == Lähteet == * === Viitteet === Luokka:Suomalaiset mäkihyppääjät Luokka:Vuonna 1923 syntyneet Luokka:Vuonna 1977 kuolleet
Baskimaa

Baskimaa tarkoittaa seuraavia asioita: * Baskimaa, Pyreneiden länsiosassa Biskajanlahden pohjukassa sijaitseva alue, joka on baskien kotiseutua * Baskimaa, yllä mainittuun laajempaan alueeseen kuuluva itsehallintoalue Pohjois-Espanjassa. Luokka:Seulonnan keskeiset artikkelit
Klaipėdan rautatieasema

Klaipėdan rautatieasema () on Liettuan kolmanneksi suurimman kaupungin Klaipėdan rautatieasema Liettuan rautateiden (Lietuvos Geležinkeliai) Vilna–Klaipėda-radalla. Asemarakennus sijaitsee Klaipėdan pohjoisosissa. Aseman naapurissa, 200 metrin päässä saman kadun eteläpuolella, on kaupungin linja-autoasema. Klaipėdan asema sijaitsee Liettuan rautateiden Klaipėda–Kretinga–Telšiai–Šiauliai–Kėdainiai–Jonava–Vilna-radalla. Klaipėdan asemalta lähtee Vilnan suuntaan päivittäin vain muutamia henkilöjunia. Jotkin junat saattavat päätyä Šiauliain naapurikaupunki Radviliškiseen. Rautatie jatkaa esimerkiksi Klaipėdan satamaan, joka on Liettuan tärkein syväsatama. Kappaletavaran ohella laivoista lastataan kontteja ja saapuvia rekkoja junanvaunuihin esimerkiksi kohti Valko-Venäjää, Ukrainaa tai Venäjää. Sataman matkustajaliikennettä ollaan kehittämässä. == Lähteet == == Aiheesta muualla == * Liettuan rautateiden reittihaku (litrail.lt) * Aikatauluhaku Klaipėda: lähtevät/saapuvat junat (poezda.net) * Baltian rataverkon kartta * Liettuan rataverkon kartta (railwayz.info) * Valokuvia Klaipėdan asemasta ja lähistöltä (railwayz.info) Luokka:Klaipėda Luokka:Liettuan rautatieliikennepaikat
Kambodža olympialaisissa

Kambodža osallistui olympialaisiin ensimmäisen kerran 1956, jolloin se oli mukana Tukholmassa järjestetyissä ratsastuslajeissa. Se osallistui olympialaisiin myös Tokiossa 1964 ja Münchenissä 1972 sekä kaikkiin kesäolympialaisiin Atlantasta 1996 lähtien. Talvikisoihin maa ei ole osallistunut. Se ei ole saavuttanut olympialaisissa yhtään mitali- eikä pistesijaa, eli sijoitusta kahdeksan parhaan joukkoon. == Katso myös == *Kambodža paralympialaisissa == Lähteet == *
SP Tre Fiori

Società Polisportiva Tre Fiori, lyhyemmin SP Tre Fiori, on sanmarinolainen puoliammattilais-jalkapalloseura Fiorentinosta, San Marinosta. Seura on perustettu vuonna 1949. Se on voittanut San Marinon mestaruuden seitsemän kertaa, ja kansallisen cupin kuudesti, mikä tekee siitä yhden San Marinon jalkapallohistorian menestyneimmistä seuroista. ==Saavutukset== San Marinon liigamestaruus (7): 1988, 1993, 1994, 1995, 2009, 2010, 2011 Coppa Titano (7): 1966, 1971, 1974, 1975, 1985, 2010, 2019 Trofeo Federale (3): 1991, 1993, 2010 Luokka:Sanmarinolaiset jalkapalloseurat
Itävaltalaisen koulukunnan suhdannevaihteluteoria

Itävaltalainen suhdannevaihteluteoria () on teoria talouden suhdannevaihteluiden synnystä ja mekanismeista. Teoria on saanut nimensä taloustieteen ns. itävaltalaiselta koulukunnalta. Teorian mukaan suhdannevaihtelut ovat pankkien liian löysän luotonannon vääjäämätön seuraus. Keskuspankit pitävät korkotasoa kestämättömän matalalla, mikä johtaa liialliseen luotonantoon, vähentyneeseen säästämisasteeseen ja spekulatiivisiin talouskupliin. Suurin osa valtavirran taloustieteilijöistä pitää teoriaa virheellisenä sekä teoreettisesti että empiiristen todisteiden valossa. ==Suhdannevaihteluiden mekanismi== Itävaltalaisen suhdeteorian mukaan vapaisiin talousmarkkinoihin kuuluvat oleellisena osana vararikot ja konkurssit. Teorian mukaan pankit luovat kuitenkin laajamittaisen systeemisen suhdannevaihtelun liiallisella ja kestämättömällä luotonlaajennuksella liiketoimille ja yksittäisille lainanottajille. Luotonannon mahdollistavat keskuspankit, jotka talouskasvua stimuloidakseen pyrkivät pitämään korkotason kestämättömän ja keinotekoisen matana. Tarjolla olevan halvan luoton seurauksena käytössä oleva pääoma lisääntyy ja investoinnit suuntautuvat spekulatiivisiin korkean teknologian sijoituksiin esimerkiksi ruuantuotannon kaltaisten kestävien sijoituskohteiden sijasta. Sijoitusmarkkinoille syntyy liian löysään luotonantoon perustuva kestämätön vääristymä. Teorian mukaan investointien arvon nousu perustuu siis virheellisiin sijoituksiin. Mitä pidempään vääristymä ja liian löysä luotonanto jatkuu, sitä syvempi ja jyrkempi on nousukautta seuraava korjausliike ja taantuma. Ylisijoittamisen tuottamaa kuplaa seuraa teorian mukaan lopulta väistämättömänä korjausliikkeenä supistuvan luotonannon luottokriisi ja taantuma, jossa taloudessa käytössä olevan pääoman määrä vähenee ja sijoitukset jälleen järkiperäistyvät. Luotonannon kasvu tyrehtyy ja pysähtyy kun vallitsevalla korkotasolla pääomalle ei löydy enää kestäviä sijoituskohteita. Teorian mukaan laskusuhdanne on siten tervehdyttävä prosessi, jossa nousukauden tuhlailu ja virheet korjaantuvat. ==Katso myös== *Vapaa pankkitoiminta Luokka:Talousteoriat
Ipratropium

Ipratropium on muskariinireseptoria salpaava antikolinergi, jota käytetään astman ja keuhkoahtaumataudin (COPD) hoitoon. Ipratropium avaa keuhkoputkia. Vaikutus alkaa muutamassa minuutissa inhaloinnista (hengittämisestä) ja kestää 4–6 tuntia. Aine esiintyy bromidimuotona (ipratropiumbromidi). Lääkettä myydään nimellä Atrovent. Lääkkeellä voidaan myös vähentää Klotsapiinin käytöstä mahdollisesti aiheutuvaa syljen eritystä. == Lähteet == == Aiheesta muualla == * ChemSpider: Ipratropium (19962157) * IUPHAR ligand: 325 * ChEMBL: Ipratropium (CHEMBL541165) * UNII: Ipratropium (GR88G0I6UL) Luokka:Antikolinergit Luokka:Bromidit Luokka:Muskariiniantagonistit Luokka:Primääriset alkoholit Luokka:WHO:n tärkeimmät lääkkeet
Tiotropium

Tiotropium on muskariinireseptoria salpaava antikolinergi, jota käytetään keuhkoahtaumataudin hoitoon, koska se avaa keuhkoputkia. Aine esiintyy bromidimuodossa eli tiotropiumbromidina. Vaikutus voi kestää jopa vuorokauden. Lääkettä myydään nimellä Spiriva. == Lähteet == == Aiheesta muualla == * ChemSpider: Tiotropium (10482095) * ChEMBL: Tiotropium (CHEMBL1201307) * UNII: Tiotropium (XX112XZP0J) Luokka:Antikolinergit Luokka:Bromidit Luokka:Epoksidit Luokka:Muskariiniantagonistit Luokka:WHO:n tärkeimmät lääkkeet
Yhdistyneiden kansakuntien huoltohallintoneuvosto

Yhdistyneiden kansakuntien huoltohallintoneuvosto () on yksi Yhdistyneiden kansakuntien kuudesta pääelimestä. Huoltohallintoneuvosto perustettiin 26. maaliskuuta 1945 YK:n peruskirjan artiklan 87 mukaisesti hallinnoimaan Yhdistyneiden kansakuntien huoltohallintoalueita. Nämä olivat suurimmaksi osaksi alueita, jotka ennen I maailmansotaa olivat olleet Saksan siirtomaita ja jotka sodan jälkeen oli otettu Kansainliiton hallintaan mandaattialueina. Huoltohallintoalueita oli kaiken kaikkiaan yksitoista, joista kymmenen oli entisiä mandaattialueita. Yhdestoista oli Italian Somalimaa. Huoltohallintoneuvoston tehtävänä oli valvoa huoltohallintoalueiden kehitystä sekä tarvittaessa ohjata sitä. Huoltohallintoalueita hallinnoivat maat luovuttivat vuosittain raportin alueen kehityksestä huoltohallintoneuvostolle, joka keskusteli siitä ja hyväksyi sen. Neuvosto valvoi erityisesti sitä, että kyseisiä alueita kehitettiin peruskirjan määräysten mukaisesti niin, että ne pystyisivät tulevaisuudessa saavuttamaan täyden itsenäisyyden - huoltohallintojärjestelmä oli alun alkaenkin ajateltu väliaikaiseksi. Neuvosto saattoi myös toimeenpanna erityisiä operaatioita huoltohallintoalueilla, ja huoltohallintoon liittyvät valitukset tuli ohjata neuvoston käsiteltäviksi. YK:n peruskirjan mukaan huoltohallintoneuvostossa tuli olla edustettuina jokainen valtio, jolla oli hallittavanaan huoltohallintoalue, sekä yhtä monta muuta YK:n jäsenvaltiota. Neuvostossa olivat aina edustettuina YK:n turvallisuusneuvoston viisi pysyvää jäsenmaata Yhdysvallat, Iso-Britannia, Ranska, Neuvostoliitto sekä Kiinan tasavalta, myöhemmin Kiinan kansantasavalta. Näistä Yhdysvalloilla, Isolla-Britannialla ja Ranskalla oli myös hallittavinaan huoltohallintoalueita. Näiden lisäksi neuvostossa olivat aina edustettuina Italia, Belgia, Australia ja Uusi-Seelanti, joilla oli myös hallinnossa huoltohallintoalueita. YK:n yleiskokous valitsi lisäksi neuvostoon maita, joilla ei ollut huoltohallintoalueita. Huoltohallintoneuvosto toimi suoraan yleiskokouksen alaisuudessa. Viimeinen huoltohallintoalueista, Yhdysvaltain Tyynenmeren saarten huoltohallintoalue, hajosi 1. lokakuuta 1994, kun siihen kuulunut Palau saavutti itsenäisyyden. Tämän jälkeen huoltohallintoneuvosto päätti lakkauttaa toistaiseksi toimintansa 1. marraskuuta 1994 lukien. Tämä tarkoittaa, että neuvosto ei enää pidä säännöllisiä kokouksia (se voidaan tosin kutsua ylimääräiseen kokoukseen puheenjohtajan päätöksellä tai jäsenten sitä vaatiessa) eikä yleiskokous enää valitse siihen vaihtuvia jäseniä. Neuvoston jäseninä ovat siis enää Yhdysvallat, Britannia, Ranska, Kiinan kansantasavalta ja Venäjä. Huoltohallintoneuvosto on siis edelleenkin muodollisesti olemassa, sen lakkauttaminen vaatisi YK:n peruskirjan muuttamista yleiskokouksessa. On myös esitetty uusien tehtävien antamista huoltohallintoneuvostolle, esimerkiksi eräiden maailman kriisipesäkkeiden hallinnoiminen, mutta toistaiseksi näin ei ole tapahtunut. ==Galleria== ==Lähteet== == Aiheesta muualla == * Huoltohallintoneuvoston kotisivu Luokka:Yhdistyneiden kansakuntien päättävät elimet
Marek Kuchciński

Marek Tadeusz Kuchciński (s. 9. elokuuta 1955 Przemyśl, Puola) on puolalainen poliitikko, journalisti, ja kulttuuriaktivisti. Hänellä on ollut paikka Puolan parlamentin alahuoneessa Sejmissä aina sen neljännen (2001−2005), viidennen (2005−2007), kuudennen (2007−2011) ja seitsemännen (2011−) kauden aikana. Hän on Laki ja oikeus -puolueen PiS:n entinen puheenjohtaja ja Sejmin kuudennen kauden varapuhemies. Vuosina 1974−1978 Kuchciński opiskeli taidehistoriaa Lublinin katolisessa yliopistossa ja suoritti puutarhanhoidon tutkinnon vuonna 1978. Nuorena hän oli tekemisissä hippiliikkeen kanssa. 1980 hän aloitti itsenäisten kulttuuriympäristöjen luomisen ja perusti itse keskustelukerhon "Strych Kulturalny" eli Kulttuuriullakko. Maaliskuussa 1981 Kuchciński liittyi maanviljelijöiden ammattiliittoon NSZZ RI:hin, joka perustettiin vuoden 1980 loppupuolella Solidaarisuus -liikkeen osana, ja vaikutti myös maanviljelijöiden vastarinnan kansalliskomiteassa vuosina 1983−1989. Hän korvasi Laki ja oikeus -puolueen entisen puheenjohtajan, Grażyna Gęsickan, kun tämä kuoli Smolenskin lento-onnettomuudessa 10. huhtikuuta 2010. Kuchciński on toiminut muun muassa Przemyślin kaupunginvaltuuston neuvonantajana (1994−1999) sekä Ala-Karpatian voivodikunnan toisena voivodina eli kuvernöörinä (1999−2001) ja parlamentin alahuoneen Sejmin varapuhemiehenä. == Lähteet == == Aiheesta muualla == Luokka:Vuonna 1955 syntyneet Luokka:Elävät henkilöt Luokka:Puolalaiset poliitikot
Kevin Jackson

Kevin Andre Jackson (s. 25. marraskuuta 1964 Highland Falls, New York) on yhdysvaltalainen painivalmentaja, entinen vapaapainija, olympiavoittaja, maailmanmestari, Pan-Amerikan kisojen voittaja ja Pan-Amerikan mestari. 82 kilogramman painoluokassa paininut Jackson voitti painijanurallaan vapaapainissa olympiakultaa Barcelonassa 1992, kaksi maailmanmestaruutta, kaksi Pan-Amerikan kisojen kultaa ja kaksi Pan-Amerikan mestaruuskilpailujen kultamitalia. Jackson on toiminut uransa jälkeen painivalmentajana ja on valmentanut Yhdysvaltain vapaapainimaajoukkuetta. Vuonna 2005 hänet nimettiin kansainväliseen painin hall of fameen.http://www.themat.com/section.php?section_id=3&page;=showarticle&ArticleID;=13251 == Lähteet == * Profiili foldeak.com:in painitietokannassa * Profiili FILA:n sivustolla * Kevin Jackson Biography and Olympic Results Sports Reference LLC. === Viitteet === Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Yhdysvaltalaiset painivalmentajat Luokka:Vuonna 1964 syntyneet Luokka:Elävät henkilöt
Talviviisiottelu talviolympialaisissa 1948

Talviviisiottelu järjestettiin näytöslajina vuoden 1948 talviolympialaisissa Sankt Moritzissa, Sveitsissä 31. tammikuuta – 4. helmikuuta. Tapahtumia oli vain yksi, joka järjestettiin ainoastaan miehille. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. Mukana oli 14 osanottajaa viidestä eri maasta. Viisi osaottelua olivat maastohiihto, ammunta, syöksylasku, miekkailu ja ratsastus. ==Tulokset== # Gustaf Lindh # William Grut # Bertil Haase # Vincenzo Somazzi # Hans Rumpf # Derek Allhusen # Griessler # Schriber # Walker # Charles Legard # Maurice Willoughby # Claes Egnell # Viktor Platan # J. Vollmeir ==Lähteet== *Rapport Général sur les Ves Jeux Olympiques d'Hiver St-Moritz 1948 , sivut 72–74 Luokka:Talviolympialaiset 1948 Luokka:Näytöslajit
Vanuatu olympialaisissa

Vanuatu osallistui olympialaisiin ensimmäisen kerran Soulissa 1988, ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Vanuatulaisurheilijat ovat kilpailleet olympialaisissa jousiammunnassa, judossa, nyrkkeilyssä, pöytätenniksessä, soudussa ja yleisurheilussa. He eivät ole saavuttaneet yhtään mitalia, eivätkä pistesijaa eli sijoitusta kahdeksan parhaan joukkoon. == Lähteet == *
Tuvalu olympialaisissa

Tuvalu on osallistunut olympialaisiin Pekingissä 2008, Lontoossa 2012 ja Rio de Janeirossa 2016. Maalla oli kahdessa ensin mainituissa kolmen urheilijan joukkue, joka kilpaili painonnostossa ja yleisurheilussa, mutta ei saavuttanut mitali- eikä pistesijoja, eli sijoitusta kahdeksan parhaan joukkoon. Vuonna 2016 Rio de Janeirossa Tuvalulla oli kisojen pienin joukkue: vain yksi yleisurheilija. == Lähteet == *
Samoa olympialaisissa

Samoa osallistui olympialaisiin ensimmäisen kerran Los Angelesissa 1984, ja on ollut mukana kaikissa kesäolympialaisissa sen jälkeen. Vuosina 1984-1996 Samoa osallistui olympialaisiin Länsi-Samoan nimellä. Talvikisoihin maa ei ole osallistunut. Samoalaisurheilijat ovat kilpailleet olympialaisissa jousiammunnassa, judossa, melonnassa, nyrkkeilyssä, painissa, painonnostossa, pyöräilyssä, taekwondossa, uinnissa ja yleisurheilussa. Maa on saavuttanut yhden olympiamitalin, kun painonnostaja Ele Opeloge sijoittui alun perin Pekingin vuoden 2008 olympialaisten naisten painonnoston superraskaassa sarjassa neljänneksi, mutta dopingtapausten vuoksi hän nousi hopealle. Hän ylsi pistesijalle, eli kahdeksan parhaan joukkoon, myös oltuaan superraskaassa sarjassa viides Lontoossa 2012. Taekwondon raskaassa sarjassa sijoittuivat Lontoossa 2012 seitsemänneksi Talitiga Crawley naisten ja Kaino Thomsen- Fuataga miesten sarjassa. Vaipava Ioane oli kahdeksas painonnoston miesten höyhensarjassa Rio de Janeirossa 2016. == Mitalit lajeittain == == Mitalit olympialaisittain == == Olympiamitalistit == == Lähteet == *
Rauman merimuseo

Rauman merimuseo on Raumanmeren merimuseosäätiön ylläpitämä museo Raumalla. Museo avattiin 2004 Rauman vanhassa merikoulussa, joka valmistui vuonna 1900 Kalliokadulle.Rauman merimuseo, viitattu 31.5.2013 == Toiminta == Rauman merimuseo painottaa merimiesten kulttuuri- ja sosiaalihistoriaa. Museon kokoelmissa on paljon merimiesten henkilökohtaisia tavaroitaRauman merimuseo , viitattu 5.6.2013], kuten työvälineitä ja matkamuistoja, sekä henkilökohtaisia valokuvia ja kirjeenvaihtoa. Myös näyttelytoiminnassaan museo pitää esillä tavallisen merimiehen arkea ja juhlaa. Muita painopisteitä ovat merenkulkualan koulutus, raumalainen laivanrakennus ja telakkateollisuus sekä Rauman lähialueen meriarkeologia.Rauman merimuseo , viitattu 5.6.2013 Suomen museoiden valtakunnallisessa tallennustyönjaossa Rauman merimuseon tallennusvastuualueiksi on määritelty merimiehet ammattiryhmänä sekä merenkulkualan koulutus.Suomen museoliitto - Valtakunnallinen tallennustyönjako on nyt selvitetty , viitattu 5.6.2013 Perusnäyttelyn lisäksi Rauman merimuseo järjestää vaihtuvia teemanäyttelyitä eri aiheista. Perusnäyttelyyn sisältyy ensisijaisesti lapsille ja nuorille suunnattu museopedagoginen osio, niin sanottu "Saa Koskea!" -osuus.Rauman merimuseo - Saa koskea! , viitattu 5.6.2013 Rauman merimuseossa on vuokrattavia kokous- ja juhlatiloja.Rauman merimuseo - Kokous- ja juhlapalvelut , viitattu 5.6.2013 Rauman merimuseo - näyttely 002.jpg|Rauman merimuseon perusnäyttelyn iso sali. Rauman merimuseo - näyttely 003.jpg|Keulakuvasali, yksi Rauman merimuseon perusnäyttelyn näyttelyhuoneista. Rmm matkamuistoja.jpg|Rauman merimuseon kokoelmiin kuuluvia merimiesten matkamuistoja. Rauman merimuseo - kirjeitä.jpg|Rauman merimuseon kokoelmissa on paljon merimiesten kirjeitä. == Katso myös == *Kiikartorni ==Lähteet== ==Aiheesta muualla== Luokka:Rauman nähtävyydet Luokka:Suomen merimuseot
Vilnan lentoaseman rautatieasema

Vilnan lentoaseman rautatieasema () on syksyllä 2008 avattu pieni rautatieasema seisake Liettuan pääkaupunki Vilnan lentoasemalla. Liettuan rautatiet liikennöi linnuntietä runsas 3 kilometriä pohjoisempana sijaitsevalle Vilnan keskusasemalle kiskobusseilla tyypillisesti kerran tai kaksi tunnissa. Vilnan lentoaseman rautatieasema sijaitsee Vilnasta etelään kohti Valko-Venäjän rajaa vievällä Vilna– Lida– Baranavitšy -radalla. == Lähteet == == Aiheesta muualla == * Liettuan rautateiden reittihaku: lentoasema= oro uostas (litrail.lt) * Liettuan rataverkon kartta (railwayz.info) * Valokuvia Vilnan asemalta etelään vievältä radalta, myös lentoaseman seisakkeelta (railwayz.info) Luokka:Vilnan rakennukset ja rakennelmat Luokka:Liettuan rautatieliikennepaikat
Neuvostoliittolaisten lentäjien muistolaatta

Neuvostoliittolaisten lentäjien muistolaatta on kuuden lento-onnettomuudessa kuolleen neuvostoliittolaisen lentäjän muistolaatta Lapinjärven Rutumissa. Vaurioitunut raskas Petljakov Pe-8 -pommikone putosi Lapinjärvelle 10. elokuuta 1941. Kone osallistui ensimmäisiin natsi-Saksan Berliiniä vastaan tehtyihin ilmahyökkäyksiin. Muistolaatta on kiinnitetty onnettomuuspaikalla olevaan graniittikiveen. Lentäjät on haudattu onnettomuuspaikalle. Onnettomuudessa kuolivat päälentäjä yliluutnantti (vanhempi luutnantti) A. I. Panfilov (s. 1908), suunnistaja G. S. Boloboško (s. 1906), lentoinsinööri A. G. Gainutdinov (s. 1911), apulaislentoinsinööri V. E. Tjuškin (s. 1910), pommittaja- ja nokka-ampuja luutnantti I. V. Šatrov (s. 1914). Myöhemmin turmasta saamiinsa vammoihin kuoli radisti kersantti V. I. Stanevski (s. 1920). Hengissä selvisivät lentoperämies yliluutnantti (vanhempi luutnantti) Maksim Antipov, ampuja luutnantti Stanislav Kizilov ja oikean siiven konekivääriampuja Georgi Kirillov sekä rungon yläosan ampuja kersantti M. Krysin. Panfilov oli erittäin kokenut lentäjä. Hän oli siviililentäjänä 1930-luvulla lentänyt yli miljoona kilometriä. Lapinjärvelle pudonnut lentokone oli viimeinen kahdeksasta TB-7-koneesta, jotka lähtivät Pietarin lähellä sijaitsevalta Puškinin lentokentältä kohti Berliiniä. Koneen suunniteltu reitti oli lentää Suomenlahdelta läntisen Itämeren kautta Danzigiin ja sieltä Berliiniin. Lastina oli kaksi 1 000 kilon pommia, kuusi 500 kilon pommia ja 500 kiloa julisteita. Mikäli Berliiniä ei olisi saavutettu, olisi varakohteena ollut Königsberg (Kaliningrad). Koneen valmistusnumero oli 42026 ja se oli yksi 93:sta konetyypin ANT-42/TB-7/Petljakov Pe-8 koneesta.Unger, Ulrich: Pe-8 – Der sowjetische Fernbomber, s. 222–223. 1993. Luutnantti Aleksandr Panfilovin ohjaama Peltjakov Pe-8 sai osumia omasta ilmatorjunnasta Saarenmaalla Virossa ja joutui kääntymään takaisin. Kone yritti palata Suomen rannikon kautta, mutta kaksi oikeanpuoleista dieselkäyttöistä M-40F -moottoria pysähtyi öljyvuodon takia, ja kone putosi Lapinjärvelle. ==Lähteet== Luokka:Suomen muistomerkit Luokka:Neuvostoliitto toisessa maailmansodassa Luokka:Lapinjärven rakennukset ja rakennelmat Luokka:Lapinjärven nähtävyydet Luokka:Rutumi
Kortesjärven Järvi-Veikot

Kortesjärven Järvi-Veikot (lyh. KJV) on vuonna 1925 perustettu kortesjärveläinen urheilun yleisseura. Kortesjärven Järvi-Veikkojen nykyiset jaostot ovat hiihto, jalkapallo, lentopallo, suunnistus ja yleisurheilu. KJV:n puheenjohtajana toimii Jouni Mattila. == Tunnettuja Järvi-Veikkoja == Jani Pykäri, lentopalloilija == Aiheesta muualla == * Kortesjärven Järvi-Veikkojen kotisivut Luokka:Suomalaiset urheilun yleisseurat Luokka:Suomalaiset yleisurheiluseurat Luokka:Suomalaiset suunnistusseurat Luokka:Kauhavalaiset urheiluseurat Luokka:Vuonna 1925 perustetut urheiluseurat Luokka:Kortesjärvi
Filin-luokka

Filin-luokan piti olla Venäjän keisarikunnan laivaston kuuden vartiolaivan muodostama alusluokka, jonka alusten piti valmistua 1918–1919 Ab Crictonin telakalla Turussa.Conway's s. 319 Aluksista kuitenkin kaksi romutettiin telakalla ja loput neljä jaettiin Suomen ja Puolan merivoimien kesken. == Alukset == Filin-luokka Nimi Telakka Kölinlasku Vesille Valmis Kohtalo Chirok Ab Crichton, Turku (649)Marek Twardowski. Kanonierki Generał Haller i Komendant Piłsudski. „Morza Statki i Okręty” Nr 3/1998, p.19. ISSN 1426-529X, puolan.. - 1918 - Suomen merivoimien tykkivene Turunmaa 1918 Filin Ab Crichton, Turku (650) - 1918 - Suomen merivoimien tykkivene Karjala 1918 Gorlitsa Ab Crichton, Turku - ei ei romutettu keskeneräisenä Lun Ab Crichton, Turku (648) - 1919 - Puolan merivoimien tykkivene ORP Komendant Piłsudski 1921 Sova Ab Crichton, Turku - ei ei romutettu keskeneräisenä Vodorez Ab Crichton, Turku (647) - 1919 - Puolan merivoimien tykkivene ORP Generał Haller 1921 == Lähteet == * === Viitteet === Luokka:Venäjän keisarikunnan laivaston sotalaivat
Bostonin kuristaja (elokuva)

Bostonin kuristaja on vuonna 1968 valmistunut elokuva, joka kertoo Bostonissa vuosina 1962–1964 riehuneesta samannimisestä sarjamurhaajasta. Elokuva perustuu löyhästi tositapahtumiin. Bostonin kuristajaksi epäiltyä Albert DeSalvoa elokuvassa esittää Tony Curtis. Henry Fonda ja George Kennedy esittävät kuristusmurhien tutkijoita. Elokuva vastaa todellisia tapahtumia vain pieniltä osin. Esimerkiksi elokuvassa esitettävän Albert DeSalvon persoona ei vastaa todellisuutta. DeSalvolla ei ollut dissosiatiivistä identiteettihäiriötä, kuten elokuvassa kerrotaan. Lisäksi hänet liitettiin kuristusmurhiin vain hänen omien tunnustuksiensa kautta, eikä poliisin omien tutkimusten johdosta. == Näyttelijät == == Arvioita == Video-oppaassa vuodelta 1994 Kari Hintikka sanoi elokuvan tutkivan ihmismielen syövereitä pikemminkin kuin rakentavan jännitystä. Hän antoi elokuvalle kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * Luokka:Vuoden 1968 yhdysvaltalaiset elokuvat Luokka:Sarjamurhaajaelokuvat Luokka:Richard Fleischerin ohjaamat elokuvat
Evijärven Urheilijat

Evijärven Urheilijat (lyh. EU) on vuonna 1922 perustettu evijärveläinen urheilun yleisseura. Evijärven Urheilijoiden nykyiset jaostot ovat palloilu, soutu ja hiihto sekä yleisurheilu. == Tunnettuja urheilijoita == * Arvo Huutoniemi, kiekonheittäjä * Tapio Kinnunen, painonnostaja * Helinä Laihorinne, pikajuoksija == Kirjallisuutta == * == Aiheesta muualla == * Evijärven Urheilijoiden kotisivut * Evijärven Urheilijat - sata vuotta evijärveläistä urheilua. Dokumenttielokuva. 29 min. Finepics 2022 Luokka:Evijärvi Luokka:Suomalaiset urheilun yleisseurat Luokka:Suomalaiset yleisurheiluseurat Luokka:Vuonna 1922 perustetut urheiluseurat
Breheimen

Breheimen on tunturialue Norjassa Opplandin läänissä lähes 2 000 metrin korkeudessa merenpinnasta. Siellä on jäätiköitä, muun muassa Norjan suurin jäätikkö Jostedalsbreen. Ilmaston lämpeneminen on saanut jäätiköt sulamaan, ja niiden alta on paljastunut tuhat vuotta vanhoja löytöjä, muun muassa esineitä ja leiripaikka.Norjan sulava jäätikkö paljasti historiallisen aarreaitan Yle 11.8.2011 ==Lähteet== Luokka:Opplandin läänin vuoret
Ville Tiihonen

Ville Tiihonen (s. 23. helmikuuta 1974 Helsinki) on suomalainen freelance- näyttelijä, graafinen suunnittelija ja kirjailija. Tiihonen valmistui graafiseksi suunnittelijaksi Taideteollisesta korkeakoulusta ja näyttelijäksi Teatterikorkeakoulusta. Hän vaikuttaa muun muassa improvisaatioteatteri Stella Polariksessa. Tiihonen on runoilija Ilpo Tiihosen poika. Hänen puolisonsa on näyttelijä Kreeta Salminen ja he saivat vuoden 2016 alussa tyttövauvan. ==Filmografia== ===Elokuvat=== Vuosi Elokuva Rooli 2005 Iltasatu Ville 2007 Pietà Kristian Katve 2009 Rikkomus Toivo Rööperi Krisun isän ampuja 2010 Veijarit Alex 2012 Kulman pojat Vesander Vares – Pimeyden tango Hessu Talvio 2013 Miesten välisiä keskusteluja Risto 2016 Äkkilähtö Tero 2017 Wendy and the Refugee Neverland studiomies Erno 2018 Hevi reissu Jouni Tulkku 2022 Mielensäpahoittaja Eskorttia etsimässä Pekka ===Televisiosarjat=== Vuosi Sarja Rooli 1982–1983 Hamsterit Niku 2001 Rikostarinoita Suomesta Burglar 2002 Kylmäverisesti sinun vanginvartija 2006 Rikospoliisi ei laula vanhempi rikoskonstaapeli Suhonen 2008 Sydänjää Sami 2010 Kallio sekakäyttäjä 2011 Tappajan näköinen mies Arhippa 2014–2016 Mustat lesket Jukka Joentie 2014–2015 Putous useita rooleja, Ari Stevari, Jorma "Jortsu" Ylivuotinen, Arvid von Maksa 2014 Kiiltokuvia Taiteilija 2015 Downshiftaajat Rusanen 2016 Kohtuuttomuuksia Klaus / Lauri / Mikko / Ville 2018 Sunnuntailounas opettaja Salossa Karppi Sampola Sekasin Kode 2018 Hyvät katsojat omana itsensä 2019, 2020, 2021 Modernit miehet Guru 2019 Melkein totta Olavi Roba Mika Tiihonen 2020 Keihäsmatkat Urpo Lahtinen Syke Sauli Kivirinta 2021 Mister8 Sepe 2023 Rosvopankki Juhani Riikonen ===Ääniroolit=== ==Lähteet== * http://wsoy.fi/yk/authors/show/19508 * http://www.imdb.com/name/nm1552284/ * ===Viitteet=== ==Aiheesta muualla== * * Luokka:Suomalaiset näyttelijät Luokka:Suomalaiset kirjailijat Luokka:Vuonna 1974 syntyneet Luokka:Elävät henkilöt
Huldi Torckell

Huldi Maria Torckell (22. huhtikuuta 1871 Sund – 31. lokakuuta 1942 Hyvinkää) oli suomalainen ruotsin kielellä kirjoittanut opettaja ja kirjailija. Torckell valmistui kansakoulunopettajaksi Tammisaaren opettajaseminaarista 1900. Opettajan työn ohella hän toimi myös Suomen ruotsalaisen raittiusliiton (Finlands Svenska Nykterhetsförbund) esitelmöitsijänä ja vuodesta 1927 lastenlehti Eosin toimittajana. Toimittaja ja kirjailija Olga Torckell oli Huldi Torckellin sisar. == Teoksia == * När far kom hem : af ....i......ll. Författare, Hyvinge 1899 * Glädjens barn : ritat och berättat av Nea. F. Tilgmann, Helsingfors 1919 (suomeksi nimellä Ilon lapsia, piirtänyt ja kirjoittanut Nea. F. Tilgmann, Helsinki 1919) * Ett offer och andra berättelser. Finlands Svenska Nykterhetsförbunds Expedition, Kronoby 1906, 2. uppl. Fram, Vasa 1923 * En liten kämpe. Dialoger / FSN : Första serien VII. Finlands Svenska Nykterhetsförbund, Helsingfors 1914 * Människor och tomtar : programblad för Hoppets här : Saml. 1-3. Fram, Vasa 1920–1921 * Råd och anvisningar för Hoppets härs avdelningar. Finlands svenska nykterhetsförbund, Vasa 1921 * En farlig fiende. Fram, Vasa 1922 * Per Wieselgren. Fram, Vasa 1922 * Skydda barnen! : några ord till landets lärare. Finlands svenska nykterhetsförbund, Vasa 1924 * En djurätande växt. Ströskrifter för Hoppets här 1. Vasa 1925 * På den nyupptäckta ön. Ströskrifter för Hoppets här 3. Vasa 1925 * Vid skiljovägen. Ströskrifter för Hoppets här 4. Vasa 1925 * Eriks sparbanksbok. Finlands svenska nykterhetsförbund, Vasa 1926 * En levande maskin. Finlands svenska nykterhetsförbund, Vasa 1926 * För och emot : samspråk av H.T.. Finlands svenska nykterhetsförbund, Vasa 1927 * De oövervinneliga 1-3. Finlands svenska nykterhetsförbund, Vasa 1933 * Prinsessan Kunigundas hjärta : sagospel. Finlands svenska nykterhetsförbund, Vasa 1935 * En farlig fiende. F.S.N:s tävlingsskrift 1937. Finlands svenska nykterhetsförbund, Vasa 1937 * Programhäfte för Hoppets här. Finlands svenska nykterhetsförbund, Vasa 1938 * Vad som hände i Trolleby skola. F.S.N:s tävlingsskrift 1938. Finlands svenska nykterhetsförbund, Vasa 1938 * Programskrift för Hoppets här N:o 10. Finlands svenska nykterhetsförbund, Vasa 1939 == Käännöksiä == * Antti J. Pietilä : En god människa, översättning från finska av Huldi Torckell. Fram, Vasa 1920 == Lähteet == * * Svenska litteratursällskapet i Finlands dramadatabas Daniel * Uppslagsverket Finland : Olga Torckell Luokka:Suomalaiset opettajat Luokka:Suomenruotsalaiset kirjailijat Luokka:Vuonna 1871 syntyneet Luokka:Vuonna 1942 kuolleet
Antonio Luna

Antonio Manuel Luna Rodríguez (s. 17. maaliskuuta 1991 Son Servera, Baleaarit, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Mallorcaa ja on pelipaikaltaan vasen laitapuolustaja. Luna on Sevillan kasvatti, jonka edustusjoukkueessa hän teki ensiesiintymisensä kaudella 2009–2010. Tammikuussa 2011 hänet lainattiin loppukauden kestävällä lainasopimuksella Almeríaan. == Aiheesta muualla == * Antonio Lunan tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1991 syntyneet Luokka:Elävät henkilöt
Christer Lind

Christer Lind (14. marraskuuta 1912 Kokkola – 13. elokuuta 1942 Söderby, Ruotsi) oli suomalainen ruotsin kielellä kirjoittanut runoilija. Lind opiskeli kirjallisuushistoriaa, taidehistoriaa ja musiikkitiedettä valmistuen filosofian kandidaatiksi. Hän opiskeli musiikkia myös Sibelius-akatemiassa. Lind julkaisi elinaikanaan yhden modernistisen runokokoelman Vindarnas bröllop. Hänen kääntämänsä ns. primitiivisen runouden kokoelma Stigen och regnbågen ilmestyi hänen kuolemansa jälkeen. Lind kuoli 30-vuotiaana tuberkuloosiin. == Teoksia == * Vindarnas bröllop. Söderström, Helsingfors 1940 * Stigen och regnbågen. Söderström, Helsingfors 1943 == Lähteet == * * Svenskösterbottniska författare: Christer Lind (1912–1942) Luokka:Suomenruotsalaiset kirjailijat Luokka:Suomalaiset runoilijat Luokka:Vuonna 1912 syntyneet Luokka:Vuonna 1942 kuolleet
Anders Hallbäck

Anders Hallbäck (30. elokuuta 1861 Kaarela – 2. toukokuuta 1941 Kokkola) oli suomalainen ruotsin kielellä kirjoittanut runoilija. == Teoksia == * Gråsparven : dikter. Gamlakarleby 1925 * Den steniga vägen : dikter. Gamlakarleby 1930 == Lähteet == * Luokka:Suomenruotsalaiset kirjailijat Luokka:Suomalaiset runoilijat Luokka:Vuonna 1861 syntyneet Luokka:Vuonna 1941 kuolleet
Kevjumba

Kevin Wu, tunnetummin Kevjumba, (s. 12. kesäkuuta 1990) () on YouTuben kautta julkisuuteen noussut yhdysvaltalainen koomikko. Elokuussa 2011 hän oli YouTuben kahdeksanneksi tilatuin koomikko. Hän on opiskellut Kaliforniassa elokuva-alaa. Vuonna 2010 Kevin ja hänen isänsä osallistuivat Amazing Racen 17:lle tuotantokaudelle. == Youtube-suosio == Wu sai inspiraatiota videoihinsa Dave Chappellen ja James Lau Wun stand up- komedioista. Yleisön puuttuessa hän päätti kuvata videonsa YouTubeen. Kun Kevinin ”I Have To Deal With Stereotypes” -video päätyi Youtuben etusivulle, katsojien määrä alkoi nousta. Wu on tehnyt yhteistyötä Youtube-koomikko Christine Gambiton (HappySlip) kanssa ja he kuvasivat viisi videota yhdessä. Lisäksi hän on esiintynyt yhdessä muun muassa Nigahigan ja Chester Seen kanssa. Wu valmistui Clements High Schoolista 2008. Videossaan ”Butthash Hero” Kevin esitteli isänsä YouTube-kanavallaan ensi kertaa. PapaJumba näyttäytyi sen jälkeen vielä muutamassa poikansa kuvaamassa videopätkässä, ja suosio katsojien keskuudessa kasvoi. Kunnollisen debyyttinsä Wun isä teki videossa ”I Love My Dad” ja on siitä asti esiintynyt monissa videoissa yhdessä poikansa kanssa. Kesäkuussa 2010 KevJumballa oli yli miljoona tilaajaa, ja kanavan näyttökertoja oli kerääntynyt yli 25 miljoonaa. Videoita yhteensä oli katsottu noin 91,9 miljoonaa kertaa, ja CBS teki haastattelun nuoresta tähdestä. Kesäkuussa 2008 hän oli Youtuben tilatuin koomikko ja kolmanneksi tilatuin kaikista käyttäjistä. Vuonna 2013 Kevin palasi korkeakouluopintojensa pariin ja lopetti materiaalin julkaisemisen YouTubeen moneksi vuodeksi, kunnes hän avasi YouTube-kanavansa uudelleen vuonna 2017, mutta tiiviimmästä yksityiselämästään johtuen ei ole saman vuoden maaliskuusta lähtien julkaissut materiaalia kanavallaan. == Lähteet == * * * Käyttäjän KevJumba kanava. * *Kevjumba - butthash hero * * * * == Viitteet == Luokka:Yhdysvaltalaiset koomikot Luokka:Yhdysvaltalaiset tubettajat Luokka:Vuonna 1990 syntyneet Luokka:Elävät henkilöt
Møllehøj

Møllehøj on Tanskan kolmanneksi korkein kohta ja korkein luonnollinen kohta. Møllehøj on 170,86 metriä korkea ja sijaitsee Jyllannin niemimaalla, Skanderborgin kunnassa. Sitä korkeampia kohtia ovat Yding Skovhøj (172,54 m) ja Ejer Bavnehøj (171,04 m). Niiden korkeus on kuitenkin kasvanut ihmistoiminnan takia. Møllehøj’n huippu on merkitty myllynkivellä, joka on peräisin Ejerin myllystä, joka sijaitsi Møllehøj’llä vuosina 1838–1917. Helmikuussa 2005 tehdyt mittaukset osoittivat Møllehøj’n olevan Tanskan korkein luonnollinen kohta. Horsensin kunnassa sijaitsevan Yding Skovhøj’n ja Møllehøj’n lähellä sijaitsevan Ejer Bavnehøj’n korkeuden todettiin muuttuneen ihmistoiminnan takia. Yding Skovhøj’n luonnollinen korkeus on 170,77 metriä ja Ejer Bavnehøj’n luonnollinen korkeus 170,35 metriä. Møllehøj on täten 9 senttimetriä Yding Skovhøj’tä ja 51 senttimetriä Ejer Bavnehøj’tä korkeampi. == Lähteet == ==Aiheesta muualla== Luokka:Skanderborgin kunta Luokka:Tanskan maantiede Luokka:Mäet ja kukkulat
Elisabet Woodville

Elisabet Woodville () (n. 1437 – 8. kesäkuuta 1492), oli Englannin kuninkaan Edvard IV:n kuningatarpuoliso vuosina 1464 – 1483. Ensimmäistä kertaa Englannin historiassa hallitseva kuningas avioitui alamaisensa kanssa. Elisabet oli Sir Richard Woodvillen ja Jacquetta Luxemburgilaisen vanhin tytär. Hän syntyi ilmeisesti vuonna 1437. Elisabetin äidillä oli suhteita hoviin ja hän järjesti tyttärensä kuningattaren talouteen. Noin 1456 hän avioitui John Greyn kanssa ja he asettuivat asumaan Bradgateen Leicestershireen. Grey kuoli jo 1461 haavoituttuaan St. Albansin toisessa taistelussa ja jätti jälkeensä nuoren lesken ja kaksi poikaa. St Albansin taistelun hävisivät Lancasterit, mikä tarkoitti silloisen kuningasparin lähtöä maanpakoon ja Yorkilaisen Edvard IV:n nousua valtaistuimelle. Elisabetin puoliso oli taistellut Lancasterien riveissä ja tästä syystä nuoren lesken omaisuus takavarikoitiin ja hän joutui vetäytymään myötäjäisiksi saamaansa Graftonin kartanoon. 1464 Elisabet tapasi kaiketi vanhempiensa välityksellä kuningas Edvard IV:n ja he avioituivat pian ensitapaamisensa jälkeen. Elisabet kruunattiin Westminsterissä 26. toukokuuta 1465 ja kuningasparin ensimmäinen yhteinen lapsi, Elizabeth, syntyi 26. helmikuuta 1466. Elisabetilla ei ollut suoranaista poliittista vaikutusvaltaa, mutta hän pysyi jatkuvasti epäsuosittuna, todennäköisesti alhaisen sukuperänsä takia. Edvardia vastaan syntyi kapina 1469 ja sen seurauksena kuningas joutui lähtemään maanpakoon. Elisabet pysyi Englannissa ja synnytti 1. marraskuuta 1470 pojan, joka nimettiin Edvardiksi isänsä mukaan. Ranskan tukemana Edvard IV palasi Englantiin ja löi Lancasterilaiset vastustajansa Tewkesburyssa 4. toukokuuta 1471. Seuraavat 12 vuotta olivat Englannissa rauhallista aikaa. Elisabetin toinen poika, Richard syntyi elokuussa 1473. Edvard IV kuoli huhtikuussa 1483, jolloin hänen poikansa oli vasta 12-vuotias. Sijaishallitsijaksi nimitettiin edesmenneen kuninkaan veli Rikhard Gloucesterilainen, jonka asemaa Elisabet yritti horjuttaa siinä onnistumatta. Edvard kruunattiin 22. kesäkuuta 1483, mutta pian tämän jälkeen sijaishallitsija kaappasi vallan ja jo 6. heinäkuuta uusi kuningas kruunattiin Rikhard III:na. Edvard ja hänen veljensä Richard teljettiin Toweriin, jossa he katosivat. Elisabetin avioliitto Edvardin kanssa todettiin parlamentissa mitättömäksi ja heidän lapsensa aviottomiksi. Elisabet palasi vielä kuninkaallisen perheen jäseneksi 1486, kun uusi kuningas Henrik VII avioitui hänen tyttärensä Yorkin Elisabetin kanssa. Elisabet vietti viimeiset vuotensa Bermondsey Abbeyssa ja kuoli siellä huhtikuussa 1492Loades, s. 43-63. == Lähteet == * === Viitteet === Luokka:Englannin kuninkaalliset Luokka:York-suku Luokka:Vuonna 1437 syntyneet Luokka:Vuonna 1492 kuolleet
Suze Orman

Susan "Suze" Lynn Orman (s. 5. kesäkuuta 1951) on yhdysvaltalainen talousneuvoja, kirjailija, motivoiva puhuja ja televisiojuontaja. Hänen televisio-ohjelmaansa The Suze Orman Show on esitetty CNBC:llä kymmenen vuotta ja se on yksi kanavan suosituimmista ohjelmista. Orman on kirjoittanut yhdeksän peräkkäistä New York Times bestseller -kirjaa ja käsikirjoittanut, tuottanut ja juontanut seitsemää PBS-erikoislähetystä perustuen kirjoihinsa. Orman on voittanut myös kaksi Emmy-palkintoa. Lisäksi hän on voittanut naisille myönnettävän Gracie-palkinnon. == Yksityiselämä == Helmikuussa 2007 Orman kertoi The New York Times Magazinelle olevansa lesbo. Hän kertoi Twitter-sivullaan avioituneensa The Suze Orman Show:n tuottajan Kathy Travisin kanssa syyskuussa 2010. == Lähteet == == Aiheesta muualla == * Viralliset kotisivut * Suze Orman Show Luokka:Vuonna 1951 syntyneet Luokka:Elävät henkilöt Luokka:Yhdysvaltalaiset liikemiehet Luokka:Daytime Emmy -palkinnon saajat Luokka:Yhdysvaltalaiset kirjailijat